作者:唐堯臣
標題:金陵懷古
內容:晉末英雄起，神器淪荒服。胡月蝕中原，白日升暘穀。金陵實形勝，關山固重複。巨壑隍北壖，長江塹西隩。鑿山擬嵩華，穿地象伊穀。草昧席羅圖，蓽路戴黃屋。一時因地險，五世享天祿。禮樂何煌煌，文章紛鬱鬱。多士春林秀，作頌清風穆。出入三百年，朝事幾翻覆。攙搶如雲勃，鯨鯢旋自曝。倦聞金鼎移，驟睹靈龜蔔。籲嗟王氣盡，坐悲天運倏。天道何茫茫，善淫乃相複。行路偏衣半，遂亡大樑族。日隱汀洲上，登艫fS川陸。月回吳山樹，風聞楚江鵠。因依蘭蕙叢，採襭不盈掬。